Document ID: 31994D0700

31994D0700
L 284/61
SLUŽBENI LIST EUROPSKE UNIJE
24.10.1994.
ODLUKA VIJEĆA
od 24. listopada 1994.
o proširenju pravne zaštite topografija poluvodičkih proizvoda na osobe iz Kanade
(94/700/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 87/54/EEZ od 16. prosinca 1986. o pravnoj zaštiti topografija poluvodičkih proizvoda (1), a posebno njezin članak 3. stavak 7.,
uzimajući u obzir prijedlog Komisije,
budući da pravo na pravnu zaštitu topografija poluvodičkih proizvoda u Zajednici imaju osobe koje ispunjavaju uvjete za zaštitu prema članku 3. stavcima od 1. do 5. Direktive 87/54/EEZ;
budući da se to pravo može proširiti Odlukom Vijeća na osobe koje se ne koriste zaštitom prema spomenutim odredbama;
budući da bi o proširenju zaštite trebala, koliko je to moguće, odlučiti Zajednica kao cjelina;
budući da se zaštita prethodno priznavala pod uvjetima uzajamnosti osobama iz određenih zemalja i s određenih državnih područja izvan Zajednice, u nekim slučajevima trajno prema Odluci 90/510/EEZ (2), a u drugim slučajevima privremeno prema Odluci 93/16/EEZ (3);
budući da Kanada ima propise kojima se proizvođačima topografija priznaje odgovarajuća zaštita i da je najavila da od 1. studenoga 1994. namjerava njihovu primjenu proširiti na državljane Zajednice te na fizičke i pravne osobe koje tamo imaju stvarni i djelatni poslovni nastan s ciljem izrade topografija ili proizvodnje integriranih sklopova;
budući da se Sporazumom o trgovinskim aspektima prava intelektualnog vlasništva koji je rezultat Urugvajske runde multilateralnih pregovora o trgovini, obuhvaćen Marakeškim završnim aktom od 15. travnja 1994., zahtijeva od članica da priznaju zaštitu topografija integriranih sklopova u skladu s vlastitim odredbama i odredbama Ugovora o intelektualnom vlasništvu s obzirom na integrirane sklopove na koje se odnosi;
budući da Sporazum, zajedno sa Sporazumom o osnivanju Svjetske trgovinske organizacije stupa na snagu 1. siječnja 1995. ili što je moguće prije nakon tog datuma; budući da razvijene zemlje koje su članice Sporazuma o osnivanju Svjetske trgovinske organizacije imaju razdoblje od godinu dana od stupanja na snagu tog Sporazuma u kojem trebaju primijeniti Sporazum o trgovinskim aspektima prava intelektualnog vlasništva;
budući da bi, imajući na umu obveze kanadskih tijela, pravo na zaštitu prema Direktivi 87/54/EEZ trebalo proširiti od 1. studenoga 1994. do primjene Sporazuma o trgovinskim aspektima prava intelektualnog vlasništva na fizičke osobe, trgovačka društva ili ostale pravne osobe iz Kanade,
DONIJELO JE OVU ODLUKU:
Članak 1.
Države članice proširuju pravnu zaštitu predviđenu u skladu s Direktivom 87/54/EEZ kako slijedi:
(a)
s fizičkim osobama koje su državljani Kanade ili koje imaju uobičajeno boravište na državnom području Kanade, postupa se kao s državljanima države članice;
(b)
s trgovačkim društvima i drugim pravnim osobama iz Kanade koji imaju stvarni i djelatni industrijski ili trgovački poslovni nastan u toj državi postupa se kao s onima koji imaju stvarni i djelatni industrijski ili trgovački poslovni nastan na državnom području države članice.
Članak 2.
Ova se Odluka primjenjuje od 1. studenoga 1994.
Članak 3.
Ova je Odluka upućena državama članicama.
Sastavljeno u Luxembourgu 24. listopada 1994.

Labels: 7
11
18
1